Աշակերտներ, ծնողներ, տնօրէնութիւն եւ ուսուցչական կազմ շաբաթ մը առաջ իսկ, արձանագրութեան օրը, փոխադարձ ծանօթացման հարազատ պահեր ստեղծած էին: Այս շրջանին աւելի քան 50 աշակերտ-աշակերտուհիներ, ոմանք իրենց ծնողներուն հետ, նախ հաւաքուեցան դպրոցի սրահը: Նախկին ու նորեկ աշակերտներ, հետաքրքրութեամբ ու խանդավառութեամբ մօտենալով վարժարանի ուսուցչական կազմին եւ տնօրէնին՝ կը զրուցէին, կը ծանօթանային եւ ապա անհամբեր կը սպասէին դասապահի ազդին: